open-index/open-wikipedia-markdown huggingface dataset:
สุลต่านออสมันที่ 1

**ออสมันที่ 1** หรือ **ออสมัน กาซี** (;  หรือ *Osman Gazi*; สวรรคต ค.ศ. 1323/4) เป็นผู้ก่อตั้งที่เป็นที่มาของชื่อจักรวรรดิออตโตมัน (แรกเริ่มเป็นเบย์ลิกหรือเอมิเรต) ซึ่งในรัชสมัยของออสมัน เป็นเพียงแต่เบย์ลิกเตอร์โกแมนขนาดเล็ก แต่หลังพระองค์สวรรคตไปหลายศตวรรษ ได้กลายเป็นจักรวรรดิขนาดใหญ่ไพศาล โดยคงอยู่จนกระทั่งรัฐสุลต่านถูกยุบเลิกหลังสงครามโลกครั้งที่หนึ่งสิ้นสุดเพียงไม่นานใน ค.ศ. 1922

เนื่องจากแหล่งข้อมูลทางประวัติศาสตร์ที่สืบย้อนไปถึงช่วงชีวิตของพระองค์นั้นมีน้อยมาก จึงแทบไม่มีข้อมูลเชิงข้อเท็จจริงเกี่ยวกับออสมันหลงเหลืออยู่เลย ไม่มีแหล่งข้อมูลที่เป็นลายลักษณ์อักษรแม้แต่แห่งเดียวที่หลงเหลือมาจากรัชสมัยออสมัน และทางออตโตมันไม่ได้บันทึกพระราชประวัติพระชนม์ชีพของพระองค์จนกระทั่งคริสต์ศตวรรษที่ 15 ซึ่งเป็นเวลากว่าหนึ่งร้อยปีหลังจากที่พระองค์สวรรคต ด้วยเหตุนี้ นักประวัติศาสตร์พบว่าเป็นเรื่องท้าทายมากที่จะแยกความแตกต่างระหว่างข้อเท็จจริงกับเรื่องปรัมปราในเรื่องราวมากมายเกี่ยวกับพระองค์ นักประวัติศาสตร์คนหนึ่งอธิบายไปไกลถึงขั้นประกาศว่าเป็นไปไม่ได้ โดยบรรยายช่วงพระชนม์ชีพของออสมันว่าเป็น "หลุมดำ"

ตามธรรมเนียมออตโตมันยุคหลังระบุว่า บรรพบุรุษของออสมันเป็นลูกหลานของเผ่าคายือแห่งชาวเติร์กโอคุซ อย่างไรก็ตาม นักวิชาการหลายคนในออตโตมันตอนต้นมองว่าเรื่องนี้เป็นการเขียนขึ้นในภายหลังเพื่อเสริมสร้างความชอบธรรมของราชวงศ์

ราชรัฐออตโตมันเป็นหนึ่งในเบย์ลิกอานาโตเลียหลายแห่งที่สถาปนาขึ้นในครึ่งหลังของคริสต์ศตวรรษที่ 13 เนื่องตั้งอยู่ในภูมิภาค Bithynia ทางตอนเหนือของเอเชียน้อย ราชรัฐของออสมันพบว่าตนอยู่ในตำแหน่งที่เหมาะสมอย่างยิ่งในการโจมตีจักรวรรดิไบแซนไทน์ที่เปราะบาง ซึ่งภายหลังลูกหลานของพระองค์จะเข้าพิชิต

## พระนาม

นักวิชาการบางส่วนโต้แย้งว่าพระนามเดิมของออสมันเป็นภาษาตุรกีที่อาจอยู่ในรูป Atman หนือ Ataman และภายหลังเปลี่ยนไปเป็น *ʿO<u>s</u>mān* ที่มาจากภาษาอาหรับ แหล่งข้อมูลไบแซนไทน์ที่เก่าแก่ที่สุด รวมถึงข้อมูลจาก George Pachymeres นักประวัติศาสตร์ชาวกรีกผู้ร่วมสมัยของออสมัน สะกดพระนามของพระองค์เป็น Ἀτουμάν (Atouman) หรือ Ἀτμάν (Atman) ในขณะที่แหล่งข้อมูลภาษากรีกมักแปลงทั้งรูปแบบภาษาอาหรับว่า *ʿU<u>th</u>mān* และรูปแบบภาษาตุรกีว่า *ʿO<u>s</u>mān* ด้วยอักษร θ, τθ หรือ τσ แหล่งข้อมูลภาษาอาหรับแรกสุดที่กล่าวถึงพระองค์ในกรณีหนึ่งก็ใช้ "ط" (*[[Teth|ṭ]]*) แทน "ث" (*<u>[[Ṯāʾ|th]]</u>*) ออสมันจึงอาจใช้พระนามมุสลิมที่มีเกียรติมากขึ้นในช่วงบั้นปลายพระชนม์ชีพ Halil İnalcık นักประวัติศาสตร์ชาวตุรกี โต้แย้งว่าสมมติฐานที่ว่าออสมันมีชื่พระนามว่า Ataman (ตามคำกล่าวของ George Pachymeres) และว่าพระองค์มาจาก *[[Cumania|Dasht-i Qipchaq]]* ทางตอนเหนือของทะเลดำนั้น ล้วนเป็นไปได้ยาก

นักวิชาการชาวอาหรับอย่างชิฮาบ อัลอุมะรีและอิบน์ ค็อลดูนใช้ชื่ออุษมาน ส่วนอิบน์ บัฏฏูเฏาะฮ์ผู้เดินทางมายังภูมิภาคนี้ในสมัยสุลต่านออร์ฮัน เรียกพระองค์เป็น Osmancık (บางครั้งสะกดเป็น Othmānjiq หรือ Osmanjiq) คำต่อท้าย -cık (หรือ -cuk) บ่งบอกถึงความเล็กในภาษาตุรกี จึงได้ชื่อว่า Osmancik ซึ่งแปลว่า "ออสมันผู้น้อย" เพื่อแยกพระองค์กับ "อุษมานผู้ยิ่งใหญ่" เคาะลีฟะฮ์รอชิดูนองค์ที่ 3 

## หมายเหตุ

## อ้างอิง

## อ่านเพิ่ม

* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

หมวดหมู่:บุคคลที่เกิดในคริสต์ทศวรรษ 1250
หมวดหมู่:บุคคลที่เสียชีวิตในคริสต์ทศวรรษ 1320
หมวดหมู่:สุลต่านออตโตมัน
หมวดหมู่:ราชวงศ์ออสมัน
หมวดหมู่:พระมหากษัตริย์ผู้ทรงก่อตั้ง
หมวดหมู่:ปีเกิดไม่ชัดเจน
หมวดหมู่:ปีเสียชีวิตไม่ชัดเจน
หมวดหมู่:ข้อพิพาทเรื่องอายุ
สืบลับเค้นปมอันตราย

**สืบลับเค้นปมอันตราย** (Gone Baby Gone) เป็นภาพยนตร์แนวสืบสวนสอบสวน เข้าฉายปี 2007 กำกับโดย Ben Affleck นำแสดงโดย Casey Affleck,Michelle Monaghan และ Morgan Freeman

## เนื้อเรื่องย่อ
เมื่อ อแมนด้า แม็กแครดี้ย์ หนูน้อยวัย 4 ขวบ ได้หายตัวออกไปจากบ้านและความคืบหน้าในการดำเนินคดีของตำรวจนั้นก็ล่าช้า บิทริก แม็กเครดี้ย์ ผู้เป็นน้าจึงว่าจ้างนักสืบส่วนตัว 2 คน คือ แพททริก เคนซี่ และ แองจี้ เก็นนาโร ให้มาช่วยติดตาม

นักสืบอิสระทั้งคู่นั้นต่างมีประสบการณ์ในคดีแบบนี้น้อยมากแต่พวกเขาก็เป็นที่ต้องการเนื่องจากเหตุผล 2 ประการคือพวกเขาไม่ใช่ตำรวจและพวกเขาก็รู้จักสถานที่ที่เหี้ยมโหดที่พวกเขาพักอาศัยเป็นอย่างดี

เมื่อการทำงานเริ่มขึ้น แพทริก และ แองจี้ ต้องเผชิญหน้ากับกลุ่มผู้ค้ายาเสพติดและเมื่องานนี้สิ้นสุดลง พวกเขาก็ต้องกับความขัดแย้งภายในจิตใจ

## นักแสดง
*Casey Affleck รับบท Patrick Kenzie
*Michelle Monaghan รับบท Angie Gennaro
*Morgan Freeman รับบท Jack Doyle
*Ed Harris รับบท Sergeant Remy Bressant
*Amy Ryan รับบท Helene McCready
*John Ashton รับบท Nick Poole
*Amy Madigan รับบท Beatrice McCready
*Titus Welliver รับบท Lionel McCready
*Mark Margolis รับบท Leon Trett
*Slaine รับบท Jerome "Bubba" Miller
*Edi Gathegi รับบท Cheese
*Michael K. Williams รับบท Devin Amronklin

## แหล่งข้อมูลอื่น
*เว็บไซต์ทางการ
*''Gone Baby Gone'' DVD and Blu-ray Disc Official Site 
*
*ข้อมูลภาพยนตร์เรื่อง สืบลับเค้นปนอันตรายในเว็บไซต์ สยามโซน
*Independent Review of Gone Baby Gone

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์นักสืบ
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่มีฉากในรัฐแมสซาชูเซตส์
เอสเทอร์

[130px|thumb|เอสเทอร์กรดคาร์บอกซิลิก R และ R' แสดงถึงหมู่[แอลคิลหรือแอริล]]
130px|thumb|เอสเทอร์กรดฟอสฟอริก

**เอสเทอร์** เป็นสารประกอบทางเคมีที่เกิดจากออกโซแอซิด (หนึ่งในหมู่ oxo , X=O), และสารประกอบไฮดรอกซิล เช่น แอลกอฮอล์หรือฟีนอล เป็นต้น เอสเทอร์ประกอบด้วยกรดอนินทรีย์หรือกรดอินทรีย์โดยที่หมู่ -OH (ไฮดรอกซิล) อย่างน้อยหนึ่งหมู่ถูกแทนที่ด้วยหมู่ -O-แอลคิล (แอลคอกซี) คล้ายกับเกลือที่ใช้แอลกอฮอล์อินทรีย์แทนที่ไฮดรอกไซด์ของโลหะ

เอสเทอร์มีอยู่ทุกหนทุกแห่ง มีไขมันและน้ำมันจำนวนมากที่เกิดขึ้นตามธรรมชาติเป็นเอสเทอร์กรดไขมันของกลีเซอรีน โมเลกุลของเอสเทอร์มีน้ำหนักเบา ปกติมีกลิ่นหอมพบในน้ำมันหอมระเหยและฟีโรโมน ฟอสโฟเอสเทอร์เป็นรูปร่างแกนหลักของโมเลกุล DNA เอสเทอร์ไนเตรต เช่น ไนโตรกลีเซอรีน มีคุณสมบัติในการทำระเบิด ขณะที่โพลีเอสเตอร์เป็นพลาสติกที่สำคัญที่มอนอเมอร์เชื่อมโดยเอสเทอร์ส่วนหนึ่ง

กรดบางชนิดที่ปกติจะเปลี่ยนเป็นเอสเทอร์ คือ กรดคาร์บอกซิลิก, กรดฟอสฟอริก, กรดกำมะถัน, กรดไนตริก, และ กรดบอริก วัฏจักรเอสเทอร์เรียกว่าแลกโทน

## อ้างอิง

หมวดหมู่:หมู่ฟังก์ชัน
EA (แก้ความกำกวม)

**EA** อาจหมายถึง
* อิเล็กทรอนิก อาตส์ (Electronic Arts) บริษัทวิดีโอเกม
* อีสเทิร์นแอร์ไลน์ (Eastern Airline) สายการบินในสหรัฐอเมริกา ปิดตัวลงเมื่อ พ.ศ. 2534
* พลังงานกระตุ้น (Ea)
* Ea (ทวิอักษร)
* รหัสสายการบิน IATA ของ ยูโรเปียนแอร์เอกซ์เพรส
* รหัสสายการบิน IATA ของ แอนดาลัส ลีเนียส เอกซ์เพรส
* รหัสสายการบิน IATA ของ อีสเทิร์นแอร์ไลน์
แม่พระและพระกุมารกับนักบุญยอห์นแบปติสต์

**พระแม่มารีและพระบุตรในสวน** หรือ **พระแม่มารีและพระบุตรและนักบุญจอห์นแบ็พทิสต์** ()  เป็นจิตรกรรมสีน้ำมันบนไม้ที่เขียนโดยราฟาเอล จิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ลูฟร์ในกรุงปารีสในประเทศฝรั่งเศส  

“พระแม่มารีและพระบุตรในสวน” เขียนเสร็จในปี ค.ศ. 1507 ที่ได้รับจ้างโดยฟาบริซิโอ แซร์การ์ดิชาวเซียนา เป็นภาพของพระแม่มารี, พระบุตร และนักบุญจอห์นแบ็พทิสต์เมื่อยังเด็ก ภาพนี้เป็นภาพพระแม่มารีที่มีความสำคัญที่สุดในบรรดาจิตรกรยุคฟื้นฟูศิลปวิทยาอิตาลี ราฟาเอลศึกษางานของเลโอนาร์โด ดา วินชีและนำเทคนิคการเขียนของดา วินชีมาใช้ในงานเขียนของตนเอง ลักษณะเด่นของภาพนี้อยู่ที่การใช้ความตัดกันของแสงเงาและ ความดูสบายๆ ของตัวแบบในฉากที่เป็นสวนที่เห็นได้ชัดว่าเป็นอิทธิพลของดา วินชี

## อ้างอิง

## ดูเพิ่ม
* ราฟาเอล
* จิตรกรรมยุคฟื้นฟูศิลปวิทยาอิตาลี
* พระแม่มารีและพระบุตร

หมวดหมู่:จิตรกรรมในคริสต์ทศวรรษ 1500
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
หมวดหมู่:ศิลปะเกี่ยวกับแม่พระและพระกุมาร
ซัมซุน

**ซัมซุน** () เดิมมีชื่อว่า **ซัมป์โซนตา** () และ **อามีซอส** () เป็นนครที่ชายฝั่งตอนเหนือของประเทศตุรกีและเมืองท่าหลักริมทะเลดำ มีประชากรอาศัยอยู่ในนครนี้มากกว่า 700,000 คน นครนี้เป็นเมืองหลักของจังหวัดซัมซุนที่มีประชากรมากกว่า 1,350,000 คน ซัมซุนเป้นที่รู้จักจากการเป้นสถานที่ที่มุสทาฟา เคมัล อาทาทืร์คเริ่มต้นสงครามประกาศอิสรภาพตุรกีใน ค.ศ. 1919

## เมืองพี่น้อง
* นอร์ทลิตเติลร็อก รัฐอาร์คันซอ สหรัฐ (2006)
* โกร์แกน ประเทศอิหร่าน (2006)
* อิสเกเล ไซปรัสเหนือ (2006)
* โนโวรอสซีสค์ ประเทศรีสเซีย (2007)
* ดาร์-เอส-ซาลาม ประเทศแทนซาเนีย (2007)
* คาลมาร์ ประเทศสวีเดน (2008)
* บอร์โด ประเทศฝรั่งเศส (2010)
* คีล ประเทศเยอรมนี (2010)
* เบิร์ชกอ ประเทศบอสเนียและเฮอร์เซโกวีนา (2012)
* บินซัรต์ ประเทศตูนิเซีย
* ดอแนตสก์ ประเทศยูเครน
* อักกรา ประเทศกานา
* บิชเคก ประเทศคีร์กีซสถาน 

## อ้างอิง

## แหล่งข้อมูลอื่น

* Samsun Governor's Office 
* Samsun Metropolitan Municipality  
* Official Tourist Information

* Samsun News 

หมวดหมู่:เมืองในประเทศตุรกี
หมวดหมู่:ทะเลดำ
เรซินแลกเปลี่ยนไอออน

**เรซินแลกเปลี่ยนไอออน** () ที่ใช้ในทางเภสัชกรรม คือ polymer ที่ไม่ละลายน้ำที่มีสมบัติแลกเปลี่ยนอิออนได้

## ส่วนประกอบ
* **matrix ** เป็น three dimension crosslinked copolymer อาจเกิดจาก divinylbenzene (DVB) และ polystyrene
* **ion exchangeable group** ส่วนนี้มีหมู่เคมีที่แตกตัวได้เป็นเป็น cation หรือ anion เรียกว่า fixed ion bทั้งสองส่วนยึดติดกันด้วยพันธะโควาเลนต์

fixed ion จะจับกับ counterion ด้วย electrostatic attraction counterion สามารถแลกเปลี่ยน ion กับ counterion อื่นได้
การบรรจุยาเข้าไปในเรซินแลกเปลี่ยนอิออนมี สอง วิธี คือ batch technique ตัวอย่างยาที่ใช้เรซินแลกเปลี่ยนอิออน เช่น Mucosta

## การแบ่งกลุ่ม
สามารถแบ่งได้เป็น
* Cationic exchange resin
* Anionic exchange resin

หมวดหมู่:เภสัชกรรม
หมวดหมู่:พอลิเมอร์
การพิพากษาครั้งสุดท้าย (มีเกลันเจโล)

***การพิพากษาครั้งสุดท้าย*** (, ) เป็นจิตรกรรมฝาผนังที่เขียนโดยมีเกลันเจโลจิตรกรชาวอิตาลีคนสำคัญที่สุดคนหนึ่งของสมัยเรอเนซองส์ ที่เขียนไว้ภายในโบสถ์น้อยซิสทีน ในนครรัฐวาติกัน มีเกลันเจโลเขียนภาพ “การพิพากษาครั้งสุดท้าย” ระหว่างปี ค.ศ. 1534 ถึงปี 1541 สิบปีหลังจากการเขียนเพดานชาเปลซิสติน

งานชิ้นนี้ใช้เวลาสี่ปีจึงแล้วเสร็จระหว่างปี ค.ศ. 1536 ถึงปี ค.ศ. 1541 (การจัดเตรียมกำแพงแท่นบูชาเริ่มขึ้นในปี ค.ศ. 1535) มีเกลันเจโลเริ่มทำงานนี้ หลังจากเสร็จสิ้นเพดานโบสถ์น้อยซิสทีนแล้ว 25 ปี และเขามีอายุเกือบ 67 ปีเมื่องานนี้แล้วเสร็จเดิมเขารับงานนี้จากสมเด็จพระสันตะปาปาเคลเมนต์ที่ 7 แต่เสร็จสมบูรณ์ในช่วงของสมเด็จพระสันตะปาปาปอลที่ 3 ซึ่งการปฏิรูปมุมมองที่แข็งแกร่งอาจส่งผลต่อการรักษาขั้นสุดท้าย

ในส่วนล่างของภาพ มีเกลันเจโลปฏิบัติตามประเพณีในการแสดงภาพผู้รอดชีวิตที่ขึ้นไปทางซ้าย และภาพผู้ถูกสาปแช่งอยู่ทางด้านขวา ในตอนบน ผู้อยู่อาศัยในสวรรค์จะเข้าร่วมโดยผู้รอดชีวิตคนใหม่ โดยภาพนี้เป็นแบบเอกรงค์มากกว่าแบบภาพเฟรสโกบนเพดานและถูกครอบงำด้วยโทนสีเนื้อและท้องฟ้า แต่การทำความสะอาดและฟื้นฟูภาพนี้เผยให้เห็นช่วงสีที่กว้างกว่าที่เคยปรากฏมาก่อน สีส้ม สีเขียว สีเหลือง และสีน้ำเงินกระจัดกระจายไปทั่ว สร้างภาพเคลื่อนไหวและรวมฉากที่ซับซ้อนเข้าด้วยกัน 

## อ้างอิง

## ดูเพิ่ม
* มีเกลันเจโล
* การพิพากษาครั้งสุดท้าย

## แหล่งข้อมูลอื่น

หมวดหมู่:จิตรกรรมในคริสต์ทศวรรษ 1530
หมวดหมู่:จิตรกรรมในคริสต์ทศวรรษ 1540
หมวดหมู่:มีเกลันเจโล
หมวดหมู่:ศิลปะคริสเตียน
หมวดหมู่:จิตรกรรมสมัยฟื้นฟูศิลปวิทยา
ปาโอโล เวโรเนเซ

**ปาโอโล เวโรเนเซ** () หรือ **ปาโอโล คัลยารี** (; ค.ศ. 1528 - 19 เมษายน ค.ศ. 1588) เป็นจิตรกรยุคฟื้นฟูศิลปวิทยาของอิตาลีที่ทำงานอยู่ในเวนิสในคริสต์ศตวรรษที่ 16  ผู้มีความเชี่ยวชาญทางการเขียนจิตรกรรมฝาผนังและจิตรกรรมสีน้ำมัน งานชิ้นสำคัญของเวโรเนเซก็ได้แก่ "งานแต่งงานที่เคนา" และ "งานเลี้ยงที่บ้านของลีวาย" (The Feast in the House of Levi) เวโรเนเซใช้ชื่อ "ปาโอโล คัลยารี" และมารู้จักกันว่า "ปาโอโล เวโรเนเซ" ตามชื่อเมืองเกิดที่เวโรนาในประเทศอิตาลี

เวโรเนเซ, ทิเชียน และตินโตเรตโต เป็นจิตรกรคนสำคัญสามคนของเวนิสในปลายสมัยฟื้นฟูศิลปวิทยา เวโรเนเซมีชื่อเสียงในการใช้สีและการเขียนตกแต่งแบบลวงตาทั้งในการเขียนจิตรกรรมฝาผนังและจิตรกรรมสีน้ำมัน งานเขียนสำคัญของเวโรเนเซเป็นงานเขียนที่เต็มไปด้วยนาฏกรรมและการใช้สีแบบจริตนิยม (mannerist) เต็มไปด้วยฉากสถาปัตยกรรมและขบวนที่หรูหรา งานเขียนชิ้นใหญ่ของงานเลี้ยงฉลองในคัมภีร์ไบเบิลที่เขียนสำหรับหอฉัน (refectory) ของสำนักสงฆ์ในเวนิสและเวโรนาเป็นงานเขียนชิ้นสำคัญที่ควรจะกล่าวถึง

## อ้างอิง

## ดูเพิ่ม
* จิตรกรรมฝาผนัง
* จิตรกรรมสีน้ำมัน
* จิตรกรรมสมัยฟื้นฟูศิลปวิทยาในอิตาลี

## แหล่งข้อมูลอื่น

* ชีวประวัติของปาโอโล เวโรเนเซที่ พิพิธภัณฑ์ศิลปะเว็บ
* ภาพเขียนของปาโอโล เวโรเนเซที่ พิพิธภัณฑ์ศิลปะเว็บ
* ART VIEW; Homage to a Gentleman of Verona http://query.nytimes.com/gst/fullpage.html?res=940DE6DE113AF934A15752C1A96E948260&sec=&spon=&pagewanted=all
* Veronese biography on Web Gallery of Art with link to images of many of his paintings
* Paolo Caliari - Biographical article in the 1911 Catholic Encyclopedia
* For a partial transcript of the inquest on the painting, *Feast in the House of Levi*http://puffin.creighton.edu/fapa/aikin/Web-files/ART219%20Webfiles/paolo_veronese.htm .
* Veronese at Panopticon Virtual Art Gallery 

## ระเบียงภาพ


ไฟล์:Paolo_Veronese%2C_The_Wedding_at_Cana.JPG|"งานแต่งงานที่เคนา" 
ไฟล์:The Feast in the House of Levi by Paolo Veronese (edited 2).jpg|"งานเลี้ยงที่บ้านของลีวาย"
ไฟล์:Paolo Veronese 015.jpg|"อย่ายึดข้า"
ไฟล์:Veronese.Lucretia01.jpg|"ลูครีเชีย"
ไฟล์:The Marriage of Saint Catherine (1580); Paolo Veronese.JPG|"การแต่งงานของนักบุญแคเธอริน"



หมวดหมู่:บุคคลที่เกิดในปี พ.ศ. 2071
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 16
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากแคว้นเวเนโต
ทามาริสก์

**ทามาริสก์** (;  อ่านว่า อัลอัซล์) มี 50- 60 สายพันธุ์เป็นพืชในตระกูล Tamaricaceae เป็นพืชท้องถิ่นในเขตแห้งแล้งของทวีปยุโรป และแอฟริกา ทามาริสก์จะเขียวชอุ่มตลอดปี เป็นพืชผลัดใบและเป็นไม้พุ่ม มีความสูงตั้งแต่ 1-18 เมตร Tamarix aphylla จะเขียวชอุ่มอยู่เสมอและอาจสูงถึง 8 เมตร โดยปกติจะเจริญเติบโตในดินเค็ม มีความอดทนต่อภาวะเป็นพิษของความเค็มถึง 15000 ppm และยังอดทนต่อความเป็นด่าง มีลักษณะแผ่กิ่งก้านเรียวยาว มีใบเขียวอมเทา เปลือกของกิ่งในขณะเป็นต้นอ่อนมีลักษณะเกลี้ยงเรียบ สีน้ำตาลแดง เมื่อตอนมีอายุช่วงสุดท้าย เปลือกไม้จะเป็นร่องมีรอยย่น และเปลี่ยนเป็นสีน้ำตาลม่วง มีใบขนาดเท่า ๆ กัน ยาวประมาณ 1-2 มิลลิเมตร และใบจะทับซ้อนกันตามความยาวของก้าน มักจะมีน้ำเกลือไหลออกมาห่อหุ้มลำต้นอยู่เสมอ จะออกดอกอย่างหนาแน่นตรงปลายรวงของกิ่งยาว 5-10 เซนติเมตร ซึ่งจะออกดอกในเดือนมีนาคม ถึง กันยายน แต่บางสายพันธุ์มีแนวโน้มจะออกดอกในช่วงฤดูหนาว

## การใช้ประโยชน์
ทามาริสก์ใช้เป็นพุ่มไม้ประดับ เป็นสิ่งป้องกันลม และใช้เป็นร่มเงาบังแดด ในประเทศจีน มีโครงการปลูกทามาริสก์ เพื่อทำให้พื้นที่เขตทะเลทรายเขียวชอุ่ม ใช้ในการทำปุ๋ยหมัก

## ประวัติศาสตร์ความเชื่อ
กุรอาน 34;16 ระบุว่า *"แต่พวกเขาผินหลังให้ (ไม่ยอมรับศรัทธา) เราจึงส่งอุทกภัยทำลายล้างพวกเขา แล้วเราได้เปลี่ยนสวนทั้งสองของพวกเขาให้เป็นสองสวนที่มีสิ่งบริโภคอันขมขื่นและมีต้นทามาริสก์ (ต้นอะซัล) รวมทั้งมีผลพุทราเพียงเล็กน้อย"*

ปฐมกาล 21;33 "อับราฮัมปลูกต้นทามาริสก์ไว้ที่เบเออร์เชบา (Beer-sheba) และนมัสการออกพระนามพระเยโฮวาห์พระเจ้านิรันดร์ที่นั่น"

ในสารานุกรมเทพนิยายของ ละรูส (Larousse) ทามาริสก์เป็นพืชที่เทพเจ้าอพอลโล ทรงชื่นชอบ
[right|thumb|Tamarix in [Ateybeh Village ,Boushehr ,Iran]]
## สปีชีส์

## อ้างอิง

* veritt, B. L. (1980), "Ecology of Saltcedar - A plea for research.", Environmental Geology 3 (3): 77–84, doi:10.1007/BF02473474.
* Everitt, B. L. (1998), "Chronology of the spread of Tamarisk in the central Rio Grande.", Wetlands (18): 658–668.

หมวดหมู่:พืชแบ่งตามสกุล
เพดานโบสถ์น้อยซิสทีน

[thumb|300px |มือของ[พระเป็นเจ้า|พระเจ้าจรดกับมือของอาดัม]]
**เพดานโบสถ์น้อยซิสติน** () เป็นจิตรกรรมฝาผนังบนเพดานของโบสถ์น้อยซิสตินที่เขียนโดยไมเคิล แอนเจโลระหว่าง ค.ศ. 1508 ถึง ค.ศ. 1512 ที่ได้รับการจ้างโดยสมเด็จพระสันตะปาปาจูเลียสที่ 2 เป็นงานจิตรกรรมที่มีชื่อเสียงที่สุดของยุคทองของยุคฟื้นฟูศิลปวิทยา เพดานที่เขียนภาพอยู่ภายในโบสถ์น้อยของพระสันตะปาปาภายในพระราชวังวาติกันที่สร้างขึ้นในระหว่าง ค.ศ. 1477 ถึง ค.ศ. 1480 โดยสมเด็จพระสันตะปาปาซิกส์ตุสที่ 4 ที่กลายมาเป็นชื่อโบสถ์น้อย โบสถ์น้อยเป็นที่ตั้งของห้องประชุมสำหรับการประชุมเลือกสันตะปาปา และสถานที่ที่ใช้ในการทำพิธีทางศาสนาของพระสันตะปาปา  

ภาพเขียนบนเพดานเป็นส่วนหนึ่งของหัวข้อใหญ่ในการตกแต่งภายในทั้งหมดของโบสถ์น้อยที่รวมทั้งจิตรกรรมฝาผนัง “การตัดสินครั้งสุดท้าย” บนผนังด้านพิธีโดยไมเคิล แอนเจโลเช่นกัน และภาพเขียนอื่น ๆ โดยกลุ่มจิตรกรชั้นนำของยุคฟื้นฟูศิลปวิทยาอิตาลีของคริสต์ศตวรรษที่ 15 ที่รวมทั้งซานโดร บอตติเชลลี และเปียโตร เปรูจิโน และพรมทอแขวนผนังชุดใหญ่โดยราฟาเอล หัวใจของภาพทั้งหมดสะท้อนปรัชญาของโรมันคาทอลิก 

หัวใจของภาพเขียนบนเพดานเป็นฉากเก้าฉากจากพระธรรมปฐมกาล ในบรรดาเก้าภาพ ๆ ที่เป็นที่รู้จักกันดีที่สุดคือภาพพระเจ้าสร้างอาดัม (Creation of Adam) ที่กลายมาเป็นรูปสัญลักษณ์ที่เป็นที่รู้จักกันดีพอ ๆ กับ “โมนาลิซา”  ของเลโอนาร์โด ดา วินชี โดยเฉพาะส่วนที่เป็นนิ้วมือของพระเจ้าที่แทบจะมาจรดกับนิ้วมือของอาดัมที่เป็นภาพที่กลายมาเป็นภาพที่แปลงไปเป็นงานศิลปะในรูปแบบต่าง ๆ มากมาย 

## แผนผังภาพ
[thumb|center|600px|ผังภาพที่ปรากฏบนเพดานแสดงการแบ่งการเขียนออเป็นสามตอนสามหัวเรื่อง<br />::* สีเหลือง - พระเจ้าสร้างโลก<br />::* สีฟ้าในครึ่งวงกลม - บรรพบุรุษของพระเยซู<br />::* สีฟ้าสามช่วงแรกทางซ้าย - เรื่องราวของ[โนอาห์::* สีเขียวการสร้างอาดัมและความหายนะของอาดัมและอีฟ   ::* สีส้มและชมพู - ประกาศกและประกาศกี]] 

## ภาพกลางเพดาน


ไฟล์:Michelangelo - Sistine Chapel ceiling - 1st bay.jpg|วันแรก:พระเจ้าแยกกลางวันและกลางคืน
ไฟล์:Michelangelo_-_Sistine_chapel_ceiling_-_bay_8.jpg|วันที่สอง:พระเจ้าสร้างพระอาทิตย์พระจันทร์ และโลก
ไฟล์:Michelangelo_-_Sistine_Chapel_ceiling_-_7th_bay.jpg|วันที่สาม:พระเจ้าสร้างแผ่นดินและทะเล
ไฟล์:Michelangelo - Sistine Chapel ceiling - 6th bay.jpg|วันที่สี่:พระเจ้าสร้างอาดัม
ไฟล์:Michelangelo - Sistine chapel ceiling - bay 5.jpg|วันที่ห้า:พระเจ้าสร้างอีฟ
ไฟล์:Michelangelo - Sistine Chapel ceiling - 4th bay.jpg|วันที่หก:การล่อและการถูกขับจากสวรรค์ของอาดัมและอีฟ
ไฟล์:Michelangelo - Sistine Chapel ceiling - 3rd bay.jpg|วันที่เจ็ด:โนอาห์สังเวย
ไฟล์:Michelangelo_-_Sistine_chapel_ceiling_-_Second_bay.jpg|วันที่แปด:น้ำท่วมโลก
ไฟล์:Michelangelo - Sistine chapel ceiling - bay 1.jpg|วันที่เก้า:โนอาห์เมา



## อ้างอิง

## ดูเพิ่ม
* โบสถ์น้อยซิสติน 
* การปฏิสังขรณ์จิตรกรรมฝาผนังในโบสถ์น้อยซิสติน 
* พระธรรมปฐมกาล 
* จิตรกรรมยุคฟื้นฟูศิลปวิทยาอิตาลี 
* จิตรกรรมฝาผนัง 
* ไมเคิล แอนเจโล 

## แหล่งข้อมูลอื่น

* Vatican Museum
* Models of wax and clay used by Michelangelo in making his sculpture and paintings

หมวดหมู่:เพดานโบสถ์น้อยซิสติน
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับพันธสัญญาเดิม
หมวดหมู่:โบสถ์น้อยซิสทีน
ยุทธการที่ซานโรมาโน

**ยุทธการที่ซานโรมาโน** () เป็นยุทธการในสงครามลอมบาร์ด ที่เกิดขึ้นเมื่อวันที่ 1 มิถุนายน ค.ศ. 1432 ที่ซานโรมาโนในอิตาลี เป็นการต่อสู้ระหว่างกองทัพของสาธารณรัฐฟลอเรนซ์ที่นำโดยนิกโกลอ ดา โตเลนตีโน และมีเกเลตโต อัตเตนโดโล และสาธารณรัฐเซียนาที่นำโดยฟรันเชสโก ปิชชีนีโน ผลของสงครามครั้งนี้สาธารณรัฐฟลอเรนซ์อ้างว่าเป็นฝ่ายที่ได้รับชัยชนะ แต่ทางสาธารณรัฐเซียนาก็บันทึกว่าได้รับชัยชนะเช่นกัน ในด้านความเสียหายทหารม้า 400 คนของสาธารณรัฐฟลอเรนซ์ถูกจับเป็นเชลย ทหารม้า 400 ถูกจับเป็นเชลย ส่วนฝ่ายทหารม้า 600 คนของสาธารณรัฐเซียนาถูกจับเป็นเชลย และทหารราบอีกไม่ทราบจำนวน

## อ้างอิง
*Page at www.condottieridiventura.it  

หมวดหมู่:สงครามเกี่ยวข้องกับอิตาลี
ศิลปะเชิง 3 มิติ

[thumb|280px|“หลบหนีการวิจารณ์” โดย [เปเร บอร์เรลล์ เดล คาโซ ค.ศ. 1874]]
**ศิลปะเชิง 3 มิติ** หรือ **ศิลปะลวงตาทรอมพลุยล์** หรือ **ทรอมพลุยล์** (, ออกเสียง: tʁɔ̃p lœj) มาจากภาษาฝรั่งเศสที่แปลว่า “ลวงตา” เป็นเทคนิคการสร้างศิลปะแบบหนึ่งที่ทำให้ผลที่ออกมาดูเหมือนมีความเป็นภาพ 3 มิติแม้ว่าจะเป็นจิตรกรรมสองมิติ ซึ่งทำโดยการเขียนให้ลวงตา

## ประวัติของจิตรกรรม
แม้ว่า “ทรอมพลุยล์” จะมีต้นกำเนิดมาจากสมัยศิลปะบาโรก เมื่อกล่าวถึงการเขียนแบบลวงตา แต่การเขียนลักษณะนี้มีมานานก่อนหน้านั้น ที่มักจะใช้ในการเขียนจิตรกรรมฝาผนัง ตัวอย่างของงานที่ใช้การเขียนลักษณะนี้ก็มีให้เห็นอยู่บ้างในศิลปะจากสมัยกรีกและโรมันที่พบในปอมเปอี การเขียน “ทรอมพลุยล์” ที่นิยมกันก็มักจะเขียนเป็นหน้าต่าง ประตู หรือโถงทางเดิน เพื่อจะทำให้ห้องดูใหญ่โตกว้างขวางขึ้น

เกร็ดจากสมัยกรีกโบราณเล่าถึงการแข่งขันระหว่างจิตรกรผู้มีชื่อเสียงสองคน ซูซิส (Zeuxis) เขียนภาพนิ่งที่ดูเหมือนจริงจนนกบินลงมาดูองุ่นในภาพ พาร์ราเซียส (Parrhasius) ซึ่งเป็นคู่แข่งซูซิสก็บอกซูซิสให้ดึงม่านที่ขาดรุ่งริ่งเพื่อที่จะได้ดูภาพหลังม่าน พาร์ราเซียสชนะการแข่งขันเพราะม่านที่ซูซิสเห็นโดยแท้ที่จริงแล้วเป็นภาพเขียน

## อ้างอิง

## ดูเพิ่ม
* ภาพลวงตา 
* ปริภูมิสามมิติ 

## แหล่งข้อมูลอื่น

## ระเบียงภาพ

ไฟล์:Petrus_Christus_007.jpg|ภาพเหมือนของนักบวชคาร์ธูเชียนโดยเพทรัส คริสตัส (ค.ศ. 1446) สังเกตดูแมลงวันทางตอนล่างของภาพ
ไฟล์:Jacopo de' Barbari 001.jpg|จาโคโป เด บาร์บาริ ค.ศ. 1504 ภาพนิ่งแบบสามมิติภาพแรกตั้งแต่ยุคโบราณ
ไฟล์:Painter_with_a_pipe_and_book_by_Gerard_Dou.jpg|“จิตรกรกับกล้องสูบยาและหนังสือ” โดย เจอร์ราร์ด ดู (ราว ค.ศ. 1654) 
ไฟล์:Johann Heinrich Füssli 066.jpg|โดยเฮนรี ฟูเซลิ(ค.ศ. 1750) 
ไฟล์:Edward Collier's trompe l'oeil painting.jpg|ภาพหนังสือพิมพ์ทและสิ่งต่างๆ ที่คาดอยู่บนผนังด้วยสายหนัง
ไฟล์:Parma-cupola_duomo.jpg|ภาพพระมารีลอยตัวขึ้นไปบนสวรรค์บนโดมของมหาวิหารพาร์มา
ไฟล์:William Michael Harnett Still life Violin and Music.jpg|ไวโอลินโดยวิลเลียม ไมเคิล ฮาร์เน็ตต์


หมวดหมู่:ภาพลวงตา
หมวดหมู่:จิตรกรรมแบ่งตามประเภท
หมวดหมู่:ภาพ 3 มิติ
หมวดหมู่:วิธีการเขียนงานจิตรกรรม
เจนตีเล ดา ฟาบรีอาโน

__NOTOC__
 

**เจ็นทิเล ดา ฟาบริอาโน** () (ราว ค.ศ. 1370 - ราว ค.ศ. 1427) เป็นจิตรกรที่มีลักษณะการเขียนแบบกอธิคนานาชาติของคริสต์ศตวรรษที่ 15 ผู้มีความเชี่ยวชาญทางการเขียนจิตรกรรมฝาผนัง และจิตรกรรมสีฝุ่นบนไม้

เจ็นทิเล ดา ฟาบริอาโนเกิดราว ค.ศ. 1370 ใกล้เมืองฟาบริอาโนในประเทศอิตาลีปัจจุบัน มารดาของฟาบริอาโนเสียชีวิตก่อน ค.ศ. 1380 และบิดานิโคโล ดิ จิโอวานนิ มาสสิปลดเกษียรไปบวชอยู่ในสำนักสงฆ์ในปีเดียวกัน และมาเสียชีวิตเมื่อปี ค.ศ. 1385 เจ็นทิเลทำงานหลายแห่งทางตอนกลางของอิตาลีส่วนใหญ่ในทัสเคนี งานชิ้นสำคัญที่สุดที่เขียนคือ “การชื่นชมของแมไจ” และภาพ “หนีไปอียิปต์”

เมื่อมาถึงปี ค.ศ. 1408 เจ็นทิเลก็ไปทำงานที่เวนิส ระหว่างปี ค.ศ. 1409 ถึงปี ค.ศ. 1414 ก็เขียนจิตรกรรมฝาผนัง (สูญหายไป) ภายในวังดยุคแห่งเวนิส (Doge's Palace) เป็นภาพการยุทธการทางเรือระหว่างเวนิสกับสมเด็จพระจักรพรรดิออตโตที่ 3 แห่งโรมันอันศักดิ์สิทธิ์ ก่อนที่จะย้ายไปทางตะวันตกไปทำงานอยู่ที่เบรสชา (Brescia) เมื่อมาถึงคริสต์ศตวรรษ 1420 เจ็นทิเลก็ไปทำงานที่ฟลอเรนซ์ ที่ไปเขียนงานชิ้นเอก “การชื่นชมของแมไจ” ที่เป็นฉากแท่นบูชาที่เขียนในปี ค.ศ. 1423 ในปัจจุบันภาพนี้ตั้งแสดงอยู่ที่หอศิลป์อุฟฟิซิ ภาพเขียนภาพนี้ถือกันว่าเป็นงานเขียนชิ้นเอกของงานเขียนแบบศิลปะกอธิคนานาชาติ

 
ในปี ค.ศ. 1425 เจ็นทิเลก็ย้ายจากฟลอเรนซ์ไปเซียนา และออร์วิเอโต (ที่ไปเขียนจิตรกรรมฝาผนัง “พระแม่มารีและพระบุตร” ภายในมหาวิหารออร์วิเอโต) ก่อนที่จะไปถึงกรุงโรม ในเซียนาเจ็นทิเลก็ทิ้งอิทธิพลอันสำคัญไว้กับสเตฟาโน ดิ จิโอวานนิ (Stefano di Giovanni)  เจ็นทิเลเสียชีวิตในปี ค.ศ. 1427 ขณะที่ทำงานจิตรกรรมฝาผนัง (ถูกทำลาย) ในมหาวิหารเซนต์จอห์นแลเตอร์รัน

## อ้างอิง

## ดูเพิ่ม
* จิตรกรรมฝาผนัง
* ศิลปะกอธิคนานาชาติ

## แหล่งข้อมูลอื่น

* ชีวประวัติของเจ็นทิเล ดา ฟาบริอาโนที่ พิพิธภัณฑ์ศิลปะเว็บ
* ภาพเขียนของเจ็นทิเล ดา ฟาบริอาโนที่ พิพิธภัณฑ์ศิลปะเว็บ

## ระเบียงภาพ


ไฟล์:Gentile da Fabriano 001.jpg|“การชื่นชมของแมไจ”ค.ศ. 1423 
ไฟล์:Gentile da Fabriano 017.jpg|“การชื่นชมของแมไจ”(รายละเอียด) 
ไฟล์:Gentile da Fabriano, Thronende Maria und Kind, Hl. Nikolaus, Hl. Katharina und Stifter, 1400-10, Gemäldegalerie Berlin.jpg|“พระแม่มารีและพระบุตรกับนักบุญนิโคลัสแห่งไมราและนักบุญแคทเธอรินแห่งอเล็กซานเดรีย”ราว ค.ศ. 1395-1400
ไฟล์:Gentile da Fabriano 062.jpg|ราว ค.ศ. 1425
ไฟล์:Gentile da Fabriano 048.jpg|“การสวมมงกุฎพระแม่มารี”ราว ค.ศ. 1400 



หมวดหมู่:บุคคลที่เกิดในคริสต์ทศวรรษ 1370
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยกอทิก
หมวดหมู่:บุคคลจากแคว้นมาร์เค
แคว้นบาซีลีคาตา

**บาซีลีคาตา** () เป็นหนึ่งในยี่สิบแคว้นของประเทศอิตาลี ตั้งอยู่ทางใต้ของประเทศ มีอาณาเขตติดต่อกับแคว้นคัมปาเนียทางทิศตะวันตก แคว้นปุลยาทางทิศเหนือและทิศตะวันออก และแคว้นคาลาเบรียทางทิศใต้ มีชายฝั่งจรดทะเลติร์เรเนียนซึ่งอยู่ระหว่างแคว้นคัมปาเนียทางทิศตะวันตกเฉียงเหนือกับแคว้นคาลาเบรียทางทิศตะวันออกเฉียงใต้ และอีกด้านหนึ่งของแคว้นมีชายฝั่งจรดอ่าวตารันโตในทะเลไอโอเนียนระหว่างแคว้นคาลาเบรียทางทิศตะวันตกเฉียงใต้กับแคว้นปุลยาทางทิศตะวันออกเฉียงเหนือ ถ้าเปรียบประเทศอิตาลีเป็นขา แคว้นบาซีลีคาตาจะเปรียบได้เป็นฝ่าเท้า รวมถึงแคว้นคาลาเบรียทำหน้าที่เป็นเท้าส่วนหน้า และแคว้นปุลยาเป็นส้นเท้า แคว้นนี้มีพื้นที่ครอบคลุม 9,995 ตารางกิโลเมตร และในปี พ.ศ. 2551 มีประชากรเกือบ 600,000 คน มีเมืองหลักชื่อ โปเตนซา และประกอบด้วย 2 จังหวัด คือ จังหวัดโปเตนซาและจังหวัดมาเตรา

## อ้างอิง

## แหล่งข้อมูลอื่น

*เว็บไซด์อย่างเป็นทางการของแคว้นบาซีลีคาตา  
*แผนที่แคว้นบาซีลีคาตา 


บาซีลีคาตา
อันเดรอา เดลลา รอบเบีย

**อันเดรอา เดลลา รอบเบีย** () (24 ตุลาคม ค.ศ. 1435 - 4 สิงหาคม ค.ศ. 1525) เป็นประติมากรยุคฟื้นฟูศิลปวิทยาของคริสต์ศตวรรษที่ 15 และ 16 ผู้มีความเชี่ยวชาญทางสร้างงานเซรามิคเคลือบ 

อันเดรอา เดลลา รอบเบียเกิดเมื่อวันที่ 24 ตุลาคม ค.ศ. 1435 ที่เมืองฟลอเรนซ์ในประเทศอิตาลี เป็นบุตรของมาร์โค เดลลา รอบเบีย และเป็นญาติของลูคา เดลลา รอบเบีย อันเดรอาเป็นประติมากรคนสำคัญของศิลปะการทำงานเซรามิคเคลือบ (Ceramic glaze) โรงทำเครื่องเคลือบทำกันต่อมาโดยจิโอวานนิ เดลลา รอบเบียลูกของอันเดรอา

งานของอันเดรอารวมทั้ง::
*รูปกลมของทารกที่หน้าโรงพยาบาลที่ฟลอเรนซ์และการประกาศของเทพด้านในทางเข้า
* การพบปะระหว่างนักบุญฟรานซิสแห่งอาซิซิและนักบุญโดมินิคในระเบียงของวัดซานเพาโลที่ฟลอเรนซ์
* เวอร์จินชื่นชมพระบุตรที่บาร์เจลโล
* พระแม่มารีแห่งแคร์เซียที่ไวแทร์โบ
* แท่นบูชาหินอ่อนในวัดซานตามาเรียเดลลากราซีที่อเรซโซ
* การตกแต่งเพดานและซุ้มทางเข้าของมหาวิหารพิสโตเอีย
* การตกแต่งวัดซานตาฟลอราและซานตาลูซิลลาที่ซานตาฟิโอรา
* พระเยซูตรึงกางเขน และ อัสสัมชัญของพระแม่มารีที่ลาแวร์นา

## อ้างอิง

## ดูเพิ่ม
* งานเซรามิค 
* ยุคฟื้นฟูศิลปวิทยาอิตาลี

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1978
หมวดหมู่:ประติมากรชาวอิตาลี
หมวดหมู่:ประติมากรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
อะพอสทรอฟี

**อะพอสทรอฟี** ( ' ) (; , *hē apóstrophos*) เป็นเครื่องหมายวรรคตอนสากลอย่างหนึ่ง มีลักษณะเป็นขีดตั้งเล็ก ๆ เขียนอยู่เหนือและถัดจากอักษร หรือปรากฏคล้ายอัญประกาศเดี่ยว (ดูภาพทางขวา) ใช้มากในภาษาที่ใช้อักษรละติน แต่ไม่มีใช้ในภาษาไทย และบางครั้งก็ใช้เป็นเครื่องหมายเสริมสัทอักษร

## การใช้งาน
* ในภาษาอังกฤษใช้คู่กับ s เพื่อแสดงความเป็นเจ้าของ โดยการเติม 's ลงไปที่ผู้เป็นเจ้าของ หากผู้เป็นเจ้าของลงท้ายด้วย s อยู่แล้วก็เพียงแค่เติม ' ลงไป
** Helen's cat
** Addams' house
* ใช้ย่อคำในภาษาพูด หรือการพาดหัวข่าว
** I will, I shall → I'll
** I am not → I ain't
** government → gov't
** about → 'bout
** and → 'n, n'
* ใช้เพื่อทำให้คำศัพท์บางอย่างเป็นพหูพจน์ เช่นตัวอักษร ตัวเลข คำสั้น
** 90's, 1960's
** A's, PO's, CEO's
** do's, ex's, yes', no's
* ในภาษาฝรั่งเศส ใช้ย่อคำนำหน้า la le กับคำนามเอกพจน์ที่ขึ้นต้นด้วยสระ
** l'ordinateur
** l'amour
** l'île
* ในการทับศัพท์ด้วยอักษรละติน รวมทั้งพินอิน อะพอสทรอฟีจะใช้เมื่อเป็นการแบ่งพยางค์ในกรณีที่พยางค์ถัดไปไม่มีพยัญชนะต้น
** Ge'ez (กีเอส)
** Xi'an (ซีอาน), Chang'an (ฉางอาน)
** Qur'an (กุรอาน)
** Shin'ichi (ชินอิจิ)
* อะพอสทรอฟีอาจใช้แทนการเน้นเสียงหลักในการอธิบายคำอ่านด้วยสัทอักษรสากล โดยแท้จริงแล้วยูนิโคดก็มีอักขระสำหรับการเน้นเสียงหลักอยู่แล้วที่ U+02C8 (  )
** Apostrophe  (หรือ )
* ภาษาที่มีการใช้เสียงกัก เส้นเสียง  การเติมอะพอสทรอฟีก็เพื่อใช้แทนเสียงนั้น เช่นในภาษาเตตุน ภาษาตองงา ภาษากัวรานี ภาษามายา ส่วนภาษาฮาวายถือว่าอะพอสทรอฟีหัวกลับ ( ʻ ) เป็นพยัญชนะหลักในภาษาด้วย
* บางครั้งอาจใช้แทนเครื่องหมายไพรม์ในทางคณิตศาสตร์ เนื่องจากพิมพ์ได้ง่ายกว่า
** f(x) = x³ ; f'(x) = 3x²
** A ⊕ B = AB' + A'B

หมวดหมู่:เครื่องหมายวรรคตอน
เอ็กซ์ตรีมรูลส์ (2009)

**เอ็กซ์ตรีมรูลส์ (2009)** (Extreme Rules 2009) เป็นรายการเพย์-เพอร์-วิวมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 7 มิถุนายน ค.ศ. 2009 ณ นิวออร์ลีนส์แอรีนา ในนิวออร์ลีนส์ รัฐลุยเซียนา ซึ่งเป็นการจัดรายการในลำดับรายการวันไนท์สแตนด์ครั้งที่ 5 และเป็นครั้งแรกที่ได้เปลี่ยนมาใช้ชื่อ เอ็กซ์ตรีม รูลส์ โดยแสดงนักมวยปล้ำจากรอว์ สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการตามตาราง ซึ่งตามจริงมี 9 รายการ

## เบื้องหลัง
[thumb|left|160px|ซีเอ็ม พังก์ สามารถชนะ อูมาก้า และ ใช้สิทธิ์ มันนีอินเดอะแบงค์ ชิง[แชมป์โลกเฮฟวี่เวทได้สำเร็จ]]
ในศึก สแมคดาวน์ เมื่อ 2 สัปดาห์ก่อน คริส เจอริโค ได้ปลอมตัวเป็นคนแฟนคลับของเรย์ โดยเสื้อและหน้ากากของเรย์ และแอบลอบทำร้าย เรย์ มิสเตริโอ และ คริส เจอริโต พยายามจะถอดหน้ากาก เรย์ออก แต่ไม่สำเร็จ เพราะ เจฟฟ์ ฮาร์ดี ออกมาช่วยเรย์เอาไว้ได้ ในฝั่งของแรนดี ออร์ตัน
ซึ่งในศึกรอว์ ริก แฟลร์ ได้ออกมาท่า แรนดี ออร์ตัน ให้ไปเจอที่ลานจอดรถ และ แรนดี ออร์ตัน ได้รับคำท่า จากนั้น แรนดี ออร์ตันได้เดินตามหาริก แฟลร์ และ ถูก ริก แฟลร์ ดักลอบทำร้าย แรนดี ออร์ตัน ด้วยท่า Figure-4 leg lock แต่ถูกพวก เดอะเลกาซี (โคดี โรดส์ และ เท็ด ดิบิอาซี่) มาลอบทำร้าย ริก แฟลร์ และจับใส่กรงเหล็ก Steel cage และแรนดี ออร์ตัน บอกให้ โคดี โรดส์ และเท็ด ดิบิอาซี่ ออกล็อกกุญแจกรงเหล็กไว้ เหลือแต่ แรนดี ออร์ตัน กับ ริก แฟลร์ แต่ระหว่างนั้น บาทิสตา ได้ออกมาช่วย ริก แฟลร์ แต่ไม่สำเร็จ และ แรนดี ออร์ตัน ได้เตะจุดโทษใส่กะโหลก ของ ริก แฟลร์ จนบาทิสตา โมโห มาก ทำให้ต้องเจอกันในศึก เอ็กซ์ตรีมรูลส์  ในแมทช์กรงเหล็ก Steel cage เพื่อชิงแชมป์โลก WWE ในฝั่งของ จอห์น ซีนา ซึ่งมีเรื่องกับ บิ๊กโชว์ ตั้งแต่ศึก แบคแลช (2009) ซึ่งได้ชิงแชมป์โลกเฮฟวี่เวทกับ เอดจ์ ในรูปแบบการปล้ำ Last Man Standing Match ซึ่งใครล้มลงไปนอนกับพื้นแล้วถูกกรรมการนับ 10 ก็จะเป็นฝ่ายแพ้ไป ผลปรากฏว่า ซีนา ถูก บิ๊กโชว์ เล่นงานด้วยท่า โชคสแลม กับ ไฟสปอตไลท์ยักษ์ จน ซีนา สลบและแพ้หมดรูป ทำให้ ซีนา ต้องเสียแชมป์คืนให้กับ เอดจ์ ไปในที่สุดทำให้ ซีนา โมโห บิ๊กโชว์ มาก ทำให้ต้องเจอกันในศึก เอ็กซ์ตรีมรูลส์ ในแมทช์ทำให้ยอมแพ้ 

ในฝั่งของ ซีเอ็ม พังก์ ซึ่งในศึก สแมคดาวน์ เมื่อ 3 สัปดาห์ก่อน สามารถเอาชนะ คริส เจอริโค ได้สำเร็จแต่อูมาก้า ออกมาลอบทำร้าย ซีเอ็ม พังก์ ด้วยท่า Samoan Spike ทำให้ต้องเจอกันในศึก เอ็กซ์ตรีมรูลส์ ในแมทช์ซัวมวน สเตบ ส่วนด้านของ เจฟฟ์ ฮาร์ดี ซึ่งได้มีเรื่องกับ เอดจ์ ตั้งแต่การชิงแชมป์ ยาวนานมาก ทำให้ต้องเจอกันในศึก เอ็กซ์ตรีมรูลส์ ในแมทช์ไตบันได เพื่อชิงแชมป์โลกเฮฟวี่เวท

## ผลการปล้ำ

## ดูเพิ่ม
* ดับเบิลยูดับเบิลยูอี เอ็กซ์ตรีมรูลส์

## อ้างอิง

หมวดหมู่:มวยปล้ำอาชีพในปี พ.ศ. 2552
อเอ็กซ์ตรีมรูลส์ (2009)
หมวดหมู่:มวยปล้ำในนิวออร์ลีนส์ (รัฐลุยเซียนา)
มูนวอล์ก

thumb|นักเต้นริมถนนกำลังเต้นท่ามูนวอล์ก
**มูนวอล์ก** () หรือ **แบ็กสไลด์** () เป็นท่าเต้นท่าหนึ่งที่ผู้เต้นแสดงอากัปกิริยาเหมือนกำลังเดินไปข้างหน้า แต่ความจริงแล้วกำลังเดินถอยไปข้างหลัง (ดูคล้ายกับกำลังเดินไปข้างหน้า บนพื้นสายพานที่กำลังหมุนไปอีกทางหนึ่ง) ท่าเต้นนี้ได้รับความนิยมหลังจากไมเคิล แจ็กสัน ใช้ระหว่างการแสดงเพลง "บิลลี จีน" ออกอากาศสดทางโทรทัศน์ในงานฉลองครบรอบ 25 ปีของโมทาวน์ เมื่อวันที่ 25 มีนาคม ค.ศ. 1983 รวมถึงในภาพยนตร์เรื่อง *[[Captain EO]]* (ค.ศ. 1986) และ *Moonwalker* (ค.ศ. 1988) ของไมเคิล แจ็กสัน ถือเป็นท่าเต้นประจำตัวของไมเคิล แจ็กสัน และเป็นท่าเต้นหนึ่งที่มีชื่อเสียงที่สุด  

ชื่อ "มูนวอล์ก" นี้ มาจากการตั้งชื่อของสื่อมวลชน เดิมรู้จักกันในชื่อ "แบ็กสไลด์" และมีผู้เต้นมาก่อนไมเคิล แจ็กสัน เช่น บิลลี เบลี นักเต้นชาวแอฟริกันอเมริกัน เต้นในภาพยนตร์เรื่อง *Cabin In the Sky* (ค.ศ. 1943) มาร์เซล มาร์โซ นักแสดงละครใบ้ชาวฝรั่งเศส ได้แสดงท่าทางคล้ายกันนี้มาตั้งแต่ทศวรรษ 1940 รวมถึงเจมส์ บราวน์ ก็แสดงในภาพยนตร์เรื่อง *The Blues Brothers* (ค.ศ. 1980) และเจฟฟรีย์ แดเนียล นักเต้นชาวอเมริกันแห่งวง Shalamar ซึ่งออกแบบท่าเต้นให้แก่ไมเคิล แจ็กสัน ในภาพยนตร์ข้างต้น ก็เต้นท่านี้มาแล้วใน ค.ศ. 1982

## อ้างอิง

หมวดหมู่:ท่าเต้นรำ
จาราวา

**จาราวา** (สะกดอีกแบบคือ Järawa, Jarwa; จาราวา: *Aong*, ) เป็นชาวอันดามันบนหมู่เกาะอันดามันที่อินเดีย อาศัยในเกาะอันดามันใต้และอันดามันกลาง และมีประชากรปัจจุบันอยู่ที่ 250–400 คน

มีข้อบ่งชี้ว่าจาราวามีเผ่ารุ่นพ่อแม่ที่สูญพันธุ์เป็นเผ่าจังกิล ซึ่งแยกกันประมาณหลายศตวรรษหรือสหัสวรรษที่แล้ว ถึงแม้ว่าชาวจาราวามีจำนวนมากกว่าชาวจังกิล ชาวจังกิลถือกันว่าสูญพันธุ์ใน ค.ศ. 1931

จาราวากลายเป็นเผ่าที่กำหนดในอินเดีย

## อ้างอิง

* จาราวา สนธยาคนป่าแห่งหมู่เกาะอันดามัน ,นิตยสารสารคดี ฉบับ มกราคม 2548, หน้า 42

หมวดหมู่:ชาวเอเชียใต้
แม็กกี้

**แม็กกี้** (, ในหลายประเทศอ่านเป็น  ขณะที่บางส่วนอ่านเป็น ) เป็นตราสินค้าของเนสท์เล่ สำหรับผลิตภัณฑ์สำเร็จรูป ซุป น้ำซุปสำหรับปรุงอาหาร ซุปก้อน ซอสมะเขือเทศ ซอส เครื่องปรุงรส และบะหมี่กึ่งสำเร็จรูป 

ในปัจจุบัน แม็กกี้เป็นที่รู้จักอย่างแพร่หลายในนิวซีแลนด์ ออสเตรเลีย ปากีสถาน อินเดีย ไนจีเรีย มาเลเซีย ฟิลิปปินส์ และสิงคโปร์ในนามของบะหมี่กึ่งสำเร็จรูปแม็กกี้ ส่วนในไทย คำว่า *แม็กกี้* จะมีความหมายครอบคลุมถึงซอสปรุงรสสีดำที่นิยมใช้ปรุงรสไข่ดาว

## ประวัติ
บริษัทได้รับการก่อตั้งขึ้นในสวิตเซอร์แลนด์ใน ค.ศ. 1872 เมื่อยูลีอุส มัจจี ได้ครอบครองกังหันลมของพ่อของเขา  บริษัทได้กลายเป็นต้นแบบของอุตสาหกรรมผลิตภัณฑ์อาหารอย่างรวดเร็ว โดยมีเป้าหมายเพื่อพัฒนาส่วนผสมในการปรุงอาหารของแม่ครัว และเป็นบริษัทแรกที่ได้นำอาหารที่มีโปรตีนจากถั่วเข้ามาในตลาด ต่อมาได้มีผลิตภัณฑ์ประเภทซุปสำเร็จรูปที่มีพื้นฐานจากอาหารที่ทำจากถั่วออกมาใน ค.ศ. 1886 ต่อมาใน ค.ศ. 1897 มัจจีได้ก่อตั้งบริษัทแม็กกี้ขึ้นในเมืองซิงเงิน เยอรมนี

ใน ค.ศ. 1947 หลังการเปลี่ยนแปลงเจ้าของและโครงสร้างองค์กร บริษัทแม็กกี้ถูกรวมกับบริษัทเนสท์เล่ กลายเป็นบริษัทเนสท์เล่-อาลีเมนตานาซึ่งปัจจุบันเป็นที่รู้จักกันในชื่อเนสท์เล่

## ผลิตภัณฑ์

ไฟล์:Maggiwürze-alt.jpg|ซอสปรุงรสแม็กกี้ (แบบจำลองของขวดในอดีต)
ไฟล์:Maggiwürze-neu.jpg|ขวดซอสแม็กกี้ตั้งแต่ ค.ศ. 2006 เป็นต้นมา
ไฟล์:Brühwürfel-1.jpg|ซุปก้อน


## อ้างอิง

## แหล่งข้อมูลอื่น

* 
* Nestle Global Website

หมวดหมู่:ซอส
หมวดหมู่:ตราสินค้าบะหมี่กึ่งสำเร็จรูป
หมวดหมู่:ธุรกิจอาหาร
หมวดหมู่:ตราสินค้าสวิส
หมวดหมู่:บริษัทของสวิตเซอร์แลนด์
แบด (อัลบั้ม)

(Bad) studio Michael Jackson 

retrospect in 2012 
| Background   = Michael Jackson 
| Released    = 31 สิงหาคม ค.ศ. 1987 
| Recorded    = 1985–1987
| Genre = pop,rock
| Length      = 48:16
|    = EpicEK-40600
| Producer    = Michael Jackson,Quincy Jones
| Last album  = *[[Thriller (album)|Thriller]]*(1982)
| This album  = ***Bad***(1987)
| Next album  = *Dangerous" (1991)

}}

***แบด*** () เป็นอัลบั้ม[[สตูดิโออัลบั้ม]]ชุดที่ 7 ของนักร้องชาวอเมริกัน [[ไมเคิล แจ็กสัน]] ออกวางขายเมื่อวันที่ 31 สิงหาคม ค.ศ. 1987 โดยค่ายเอพิก/ซีบีเอส เป็นผลงานในรอบเกือบ 5 ปี หลังจากออกผลงานชุดที่ 6 หลังจากวางขายแล้ว 20 ปี อัลบั้มนี้มียอดขายรวมมากกว่า 32 ล้านชุดทั่วโลก และมียอดจำหน่ายใน[[สหรัฐอเมริกา]] 9 ล้านชุด *ชั่ว* ถือเป็นอัลบั้มแรกและอัลบั้มเดียวที่มีซิงเกิ้ลบนชาร์ต[[บิลบอร์ดฮ็อต 100]] จำนวนถึง 5 เพลง อัลบั้มนี้ได้จัดอันดับอยู่ใน[[อันดับอัลบั้มเพลงทั่วโลกยอดขายสูงสุดตลอดกาล|อัลบั้มเพลงทั่วโลกยอดขายสูงสุดตลอดกาล]]

*ชั่ว* ได้รับการบันทึกเสียงช่วงครึ่งปีแรกใน ค.ศ 1987 ธีมแนวเพลงของอัลบั้มกล่าวถึง ความรู้สึกหวาดระแวง ความเอนเอียงของสื่อ เชื้อชาติ ความโรแมนติก การพัฒนาตนเองและ สันติภาพของโลก อัลบั้มนี้ได้รับการยอมรับอย่างกว้างขวางในการสานต่อฐานะของแจ็กสันให้เป็นที่โดดเด่น เช่นเดียวกับการเสริมสร้างภาพลักษณ์ของเขาในฐานะศิลปินเดี่ยว 9 ใน 11 เพลง ถูกปล่อยเป็นซิงเกิล และยังได้รับการเปิดตัวนอกสหรัฐอเมริกาและแคนาดา โดย 5 เพลงจากซิงเกิลที่ถูกปล่อยนี้ ติดอัน 1 บนชาร์ตบิลบอร์ดฮ็อต 100 ในขณะที่ 6 เพลงก็ยังติดชาร์ตบนท๊อป 10 และมี 7 เพลงติดท๊อป 20 อัลบั้ม แบด ขึ้นอันดับ 1 ถึง 13 ประเทศ และขึ้นถึงท๊อป 20 ในประเทศอื่นๆ

อัลบั้มนี้ยังเห็นถึงอิสระมากขึ้นกว่าอัลบั้มสองชุดก่อนที่เขาทำมา คือ  *Off the Wall* และชุด *Thriller* โดยเขามีส่วนร่วมเขียนอัลบั้มชุด *ชั่ว* ถึง 9 เพลงจากทั้งหมด 11 เพลง และเป็นโปรดิวเซอร์ร่วม  อัลบั้มประสบความสำเร็จในช่วงปลายทศวรรษ 1980 ได้รับ 2 [[รางวัลแกรมมี่]] โดยรับ 1 รางวัลในสาขามิวสิกวิดีโอยอดเยี่ยม สำหรับเพลง "Leave Me Alone" และ  Best Engineered Album - Non Classical โดย Bruce Swedien & Humberto Gatica *แบด* ติดอันดับ 24 ในการจัดอันดับ 100 อันดับอัลบั้มยอดเยี่ยมตลอดกาลของคนรุ่น[[เอ็มทีวี]] ทางช่อง[[วีเอชวัน]] ยังติดอันดับ 202 ของนิตยสาร[[โรลลิงสโตน]] ในการจัดอันดับ 500 อัลบั้มยอดเยี่ยมที่สุดตลอดกาล

== รายชื่อเพลง ==
=== Standard edition ===




*Re-issues of *Bad'' feature a number of changes when compared to the original 1987 release:
# "Bad" has a modified horn arrangement.
# "The Way You Make Me Feel" has richer vocalizations and background vocals.
# "I Just Can't Stop Loving You" omits Michael Jackson's spoken intro.
# "Dirty Diana" is replaced with the 7-inch edit of the song.
# "Smooth Criminal" omits the dramatic breathing within the intro.

## อ้างอิง

หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มเพลงในปี พ.ศ. 2530
อลิศ คริสตัน

**อลิศ คริสตัน** เป็นนักแสดงและนักร้องสาวมาดทอมบอย ในสังกัดนิธิทัศน์ โปรโมชั่น โดยเธอมีชื่อจริงว่า "ลิลิต ควิลตัล"   

อลิศ คริสตันโด่งดังจากการเป็นนางแบบ และนักแสดงมาก่อน เธอเคยได้รับการเสนอชื่อเข้าชิงรางวัลตุ๊กตาทอง สาขานักแสดงประกอบหญิงยอดเยี่ยม ในปี พ.ศ. 2524 จากเรื่อง "แม้เลือกเกิดได้"  ผลงานที่มีชื่อเสียง คือเรื่อง "นางสิงห์แก้มแดง" ในปี พ.ศ. 2526 ที่ประกบคู่กับสรพงศ์ ชาตรี จารุณี สุขสวัสดิ์ ปิยะ ตระกูลราษฎร์ และ อำภา ภูษิต และยังได้แสดงละครโทรทัศน์เรื่อง "ละครคน" คู่กับ ฉัตรชัย เปล่งพานิช ในปี พ.ศ. 2530 จากนั้นได้เซ็นสัญญาเป็นนักร้องในสังกัดนิธิทัศน์ โปรโมชั่น  ออกอัลบั้มแรกในปีพ.ศ. 2531 ใช้ชื่อว่า "บอกมาเลยนะ" นำเสนอในภาพลักษณ์ของสาวห้าว ทอมบอย ซึ่งประสบความสำเร็จอย่างมาก และผลิตผลงานอัลบั้มชุดที่ 2 ในปีถัดมา(พ.ศ. 2532)  ชื่อว่า "หุ่นไล่กา" มีเพลงดังคือ "หุ่นไล่กา" จนได้รับรางวัลสีสันอะวอร์ดส์ ครั้งที่ 2 สาขาศิลปินหญิงยอดเยี่ยม   หลังจากนั้นได้ออกอัลบั้มชุดสุดท้ายในปี พ.ศ. 2535 ชื่อชุด "ท้าทาย"

หลังจากอัลบั้มที่สาม เธอก็หมดสัญญากับนิธิทัศน์ และออกไปจากวงการเป็นเวลาสิบกว่าปี และกลับมามีผลงานแสดงละครหลายเรื่อง เช่น กระต่ายหลงจันทร์, นางโชว์ ฯลฯ
บันจุบันได้ทุ่มเทชีวิตให้กับน้องหมาน้องแมวจรและใช้ชีวิตที่เรียบง่ายกับธรรมชาติ

## ผลงานภาพยนตร์

* ยอดรักนักสู้ (2525)
* ตามรักตามฆ่า (2525)
* เหนือชีวิต (2525)
* แม้เลือกเกิดได้ (2525)
* นางสิงห์แก้มแดง (2526)
* ข้าจะอยู่ค้ำฟ้า (2527)
* วันนั้นคงมาถึง (2527)
* เพชรเสี้ยนทอง (2530)

## ผลงานละครโทรทัศน์
* ตี๋ใหญ่ (2528) ช่อง 5
* เดชานี (2528) ช่อง 7
* แม่น้ำ (2528) ช่อง 5
* แม่เอิบ (2529) ช่อง 5
* ละครคน (2530) ช่อง 3
* กิ่งกาหลง (2532) ช่อง 5
* กว่าจะถึง(ท่า)พระจันทร์ (2532) ช่อง  9
* นางโชว์ (2546) ช่อง 3
* กระต่ายหลงจันทร์ (2546) ช่อง 7

## ผลงานเพลง

* บอกมาเลยนะ (2531)
* หุ่นไล่กา (2533)
* ท้าทาย (2535)

## แหล่งข้อมูลอื่น
* 

หมวดหมู่:นักร้องไทยที่มีความหลากหลายทางเพศ
หมวดหมู่:นักแสดงไทยที่มีความหลากหลายทางเพศ
หมวดหมู่:นางแบบไทย
หมวดหมู่:ศิลปินสังกัดนิธิทัศน์ โปรโมชั่น
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลที่เกิดในปี พ.ศ. 2507
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทย
ทริปโตเฟน

**ทริปโตเฟน** (Tryptophan;ย่อ **Trp** หรือ **W**)  เป็นหนึ่งใน 9 กรดอะมิโนที่จำเป็นในความต้องการของมนุษย์ มันถูกเข้ารหัสในรหัสทางพันธุกรรมพื้นฐานเป็นโคดอน *UGG* เพียงแค่ L-สเตอริโอไอโซเมอร์ของทริปโตเฟนเท่านั้นถูกใช้ในสเกลอโรโปรตีนหรือโปรตีนเอนไซม์ แต่ D-สเตอริโอไอโซเมอร์บางครั้งพบในเพปไทด์ที่ถูกสร้างขึ้นตามธรรมชาติ (ตัวอย่าง คอนทริปเฟนเพปไทด์พิษทะเล)  ลักษณะโครงสร้างเด่นของทริปโตเฟนคือบรรจุด้วยหมู่ฟังก์ชันอินโดล

## อ้างอิง

หมวดหมู่:ผลิตภัณฑ์เสริมอาหาร
หมวดหมู่:กรดอะมิโน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
เดนเจอรัส (อัลบั้ม)

***เดนเจอรัส*** () เป็นผลงานสตูดิโออัลบั้มชุดที่ 8 ของนักร้องชาวอเมริกัน ไมเคิล แจ็กสัน ออกวางขายเมื่อวันที่ 26 พฤศจิกายน ค.ศ. 1991 ถือเป็นอัลบั้มที่สองในประวัติศาสตร์ของนิตยสารบิลบอร์ดที่เข้าชาร์ตสัปดาห์แรกเป็นอันดับ 1 บนบิลบอร์ด 200 และอันดับ 1 ต่อเนื่องนาน 4 สัปดาห์ เมื่อผ่านไป 17 ปี อัลบั้มมียอดขายกว่า 32 ล้านชุดทั่วโลก กับยอดขาย 7 ล้านชุดเฉพาะในสหรัฐอเมริกา และเป็นหนึ่งในอัลบั้มเพลงทั่วโลกที่มียอดขายสูงสุดตลอดกาล อัลบั้มมี 4 ซิงเกิล ติดท็อป 10 บนชาร์ตฮอต 100 ประกอบด้วยเพลงอันดับหนึ่งอย่าง "Black or White" อัลบั้มมีองค์ประกอบของเพลง อาร์แอนด์บี, ป็อป และร็อค ในขณะที่มีการผสมผสานเข้าด้วยกันกับแนวดนตรีที่แปลกใหม่ นิวแจ็กสวิง

อัลบั้มนี้ใช้เวลานับปีในการผลิต เนื้อหาของเพลงในอัลบั้มกล่าวถึง การร่วมเป็นหนึ่งเดียวกันของหลากหลายเชื้อชาติ ความยากไร้ เรื่องราวโรแมนติก ความเป็นอยู่ของเด็ก ๆ และโลก รวมถึงการพัฒนาตนเอง มี 9 ซิงเกิลถูกปล่อยจากอัลบั้ม ระหว่างเดือน พฤศจิกายน ค.ศ 1991 ถึง ธันวาคม ค.ศ 1993 มี 7 ซิงเกิลในสหรัฐอเมริกาและ 2 ซิงเกิลนอกสหรัฐอเมริกา โดย 2 ซิงเกิลที่ได้รับการปล่อยนอกสหรัฐอเมริกาล้วนประสบความสำเร็จ *เดนเจอรัส* เปิดตัวขึ้นสูงสุดอันดับ 1 ในสหรัฐอเมริกา ขึ้นถึงอันดับ 1 ใน 9 ประเทศ และติดท็อป 10 ใน 4 ประเทศภูมิภาคอื่น ๆ

*เดนเจอรัส* เป็นอัลบั้มแรกของแจ็กสันที่เขามีบทบาทในการเป็นโปรดิวเซอร์อย่างเต็มตัว และการมีส่วนร่วมจากเพื่อนของเขา บิลล์ บอททรีลล และ เท็ดดี ไรลีย์ โดยแจ็กสันได้รับเครดิตในการเขียนเพลงจากอัลบั้มเกือบทั้งหมด อัลบั้ม*เดนเจอรัส* ได้รับรางวัลแกรมมี่ในสาขา Best Engineered Album นอกจากประสบความสำเร็จด้านยอดขายแล้ว *เดนเจอรัส* ยังได้เสียงตอบรับและคำวิจารณ์ที่ดีจากนักวิจารณ์ร่วมสมัย และได้รับการจดทะเบียนเป็นอัลบั้มเพลงแนวนิวแจ็กสวิงที่ประสบความสำเร็จที่สุดตลอดกาล

## รายชื่อเพลง

## อันดับ

### อันดับปลายทศวรรษ

## อ้างอิง

หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มเพลงในปี พ.ศ. 2534
ออฟเดอะวอลล์ (อัลบั้ม)

***ออฟเดอะวอลล์*** () เป็นผลงานสตูดิโออัลบั้มชุดที่ 5 ของนักร้องชาวอเมริกัน ไมเคิล แจ็กสัน เป็นผลงานอัลบั้มเปิดตัวของเขากับสังกัดค่ายเพลงอีพิกเรคคอร์ด ออกวางขายเมื่อวันที่ 10 สิงหาคม ค.ศ. 1979  อัลบั้มนี้เป็นผลสืบเนื่องมาจากผลงานการแสดงภาพยนตร์ของเขาเรื่อง *The Wiz* ที่ได้รับกระแสตอบรับที่ดี ขณะที่ทำงานด้วยกันในโครงการภาพยนตร์นี้ แจ็กสันและควินซี โจนส์ ก็รู้จักกัน และโจนส์ก็เห็นด้วยว่าอยากจะทำงานด้วยกันกับแจ็กสันในผลงานอัลบั้มเพลงการบันทึกเสียงทำในระหว่างเดือนธันวาคม ค.ศ. 1978 และมิถุนายน ค.ศ. 1979 ที่อัลเลนเซนซ์ เวสต์เลกเรคอร์ดดิงสตูดิโอ และเชโรกีสตูดิโอ ในลอสแอนเจลิส รัฐแคลิฟอร์เนีย แจ็กสันทำงานร่วมกับนักเขียนเพลงและนักร้องหลายคน อย่างพอล แม็กคาร์ตนีย์ สตีวี วันเดอร์ และร็อด เทมเพอร์ตัน อัลบั้มนี้ มี 5 เพลงถูกทำเป็นซิงเกิล และ 3 เพลง ได้รับการปล่อยตัวมิวสิกวีดีโอ แจ็กสันเขียน 3 เพลงของตัวเอง หนึ่งในนั้นประกอบด้วยซิงเกิลอันดับ 1 "Don't Stop 'til You Get Enough" ซึ่งเป็นซิงเกิลเปิดตัวเพลงแรกภายใต้สังกัดอีพิกเรคคอร์ด และได้รับรางวัลแกรมมี

ผลงานชุดนี้แตกต่างจากผลงานก่อนที่เขาทำงานร่วมกับโมทาวน์ โดยรูปแบบที่กลั่นกรองออกมานั้น เกี่ยวข้องกับการหลีกหนี ปลดปล่อย ความเหงาและโรแมนติก นักวิจารณ์หลายคนตั้งข้อสังเกตว่า งานนี้เป็นแนวเพลงฟังก์ ดิสโก้ ดนตรีโซล ซอฟต์ร็อก แจ๊ส และบัลลาดป็อป แจ็กสันได้เสียงวิจารณ์ที่ดีในเรื่องการร้องในอัลบั้มนี้ และยังเพิ่มเสียงตอบรับที่ดีด้วยการได้รับรางวัลแกรมมี่ครั้งแรกของเขา ตั้งแต่มีผลงานมาในยุคทศวรรษ 1970 กับผลงาน *ออฟเดอะวอลล์* นี้ แจ็กสันกลายเป็นศิลปินเดี่ยวคนแรกที่มี 4 ซิงเกิลจากอัลบั้มเดียวกัน ติดท็อป 10 บนบิลบอร์ดฮ็อต 100 อัลบั้มประสบความสำเร็จด้านยอดขายอย่างมาก ปัจจุบันมียอดขายระดับ 8 แผ่นเสียงทองคำขาวในสหรัฐอเมริกา ขายได้มากกว่า 20 ล้านชุดทั่วโลก และได้จัดอันดับอยู่ในอัลบั้มเพลงทั่วโลกที่มียอดขายสูงสุดตลอดกาล

อัลบั้มนำกลับนำมาขายใหม่ใสรูปแบบรีอิชชู สเปเชียลเอดิชัน เมื่อ 16 ตุลาคม ค.ศ. 2001 โดยค่ายโซนี  ในปี 2003 อัลบั้มนี้ติดอันดับ 68 ของนิตยสารโรลลิงสโตนในหัวข้อ 500 อันดับอัลบั้มยอดเยี่ยมที่สุดตลอดกาล  The National Association of Recording Merchandisers ยังจัดอันดับ อยู่ที่อันดับ 80 ในหัวข้อ  Definitive 200 Albums of All Time ในปี 2008 อัลบั้มนี้ยังได้รับบันจุชื่ออยู่ในแกรมมี่ฮอลออฟเฟม และได้รับการนำกลับมาขายใหม่ในวันที่ 26 กุมภาพันธ์ ค.ศ 2016 ออลมิวสิก ยังให้ความคิดเห็นยกย่องอัลบั้มนี้สำหรับบทบาทในศตวรรษที่ 21 อีกด้วย

อัลบั้ม กับมาวางจําหน่ายอีกครั้ง ในวันที่ 26 กุมภาพันธ์

ในปี 2016 เป็น รูปแบบ ป็อปอัฟอัลบั้ม

## รายชื่อเพลง

## อ้างอิง

หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มเพลงในปี พ.ศ. 2522
สงครามครูเสดตอนเหนือ

**สงครามครูเสดตอนเหนือ** () เป็นสงครามที่เกิดขึ้นโดย กษัตริย์เดนมาร์ก สวีเดน รวมถึงภาคีลิวอเนียน และคณะอัศวินทิวทัน ซึ่งร่วมกับเหล่าพันธมิตรต่อต้านชาวลัทธิเพกัน รอบ ๆ ดินแดนยุโรปภาคเหนือ ชายฝั่งตะวันออก และทางตอนใต้ของทะเลบอลติก สงครามครูเสดตอนเหนือนี้อาจรวมไปถึงการรบของสวิดิช และเยอรมันคาทอลิก ที่ต่อสู้กับชาวรัสเซีย ที่นับถือศาสนาคริสต์นิกายอีสเติร์นออร์โธด็อกซ์ หลายสงครามนี้ถูกเรียกว่าเป็นครูเสดในยุคกลาง 

ส่วนสงครามนอกเหนือจากนั้นซึ่งรวมไปถึงส่วนใหญ่ของสวิดิชครูเสด จะถูกเรียกรวมให้เป็นครูเสด โดยนักประวัติศาสตร์หัวชาตินิยม ในคริสต์ศตวรรษที่ 19 โลกบอลติกตะวันออกนั้น ถูกแปลงให้เป็นพื้นที่ทางการทหารที่มุ่งพิชิตพวกแรก ๆ คือ พวกลิวอเนียน พวกเอสโทเนียน หลังจากนั้น ก็เป็น ชาวเซมิกัลป์เลียน คูโรเนียน และชาวปรัสเซียนที่ได้รับความพ่ายแพ้ ถูกเข้ายึด แม้กระทั่งทำลายล้าง โดยกลุ่มชาวเดนมาร์ก เยอรมัน และสวีเดน

## ภูมิหลัง
สงครามครูเสดภาคเหนือนี้ มีจุดเริ่มต้นอย่างเป็นทางการ มาจากการออกคำสั่งของสมเด็จพระสันตะปาปาเซเลสทีนที่ 3 ในปี ค.ศ. 1193 ซึ่งในความเป็นจริงแล้วครูเสดภาคเหนือนี้ได้เริ่มมาตั้งแต่ก่อนหน้านี้ คือตั้งแต่ที่อาณาจักรสแกนดิเนเวีย และจักรวรรดิโรมันอันศักดิ์สิทธิ์ ได้ดำเนินการปราบปรามชาวลัทธิเพกันในดินแดนใกล้เคียง 

การสู้รบกันระหว่างชาวบอลติก ฟินน์ ชาวบัลท์ และชาวสลาฟ ซึ่งอาศัยอยู่รอบๆ  ชายฝั่งบอลติก กับเพื่อนบ้านชาวแซกซอน และชาวเดน ที่อาศัยอยู่ทางเหนือ และใต้ ด้วยกันมาหลายศตวรรษตั้งแต่ก่อนเกิดสงครามครูเสด หลายสงครามที่เกิดขึ้นในแถบบอลติกก่อนหน้านี้ มีเหตุส่วนใหญ่มาจากความพยายามที่จะทำลายเมือง และเส้นทางการค้าขายทางทะเล รวมถึงความได้เปรียบทางด้านเศรษฐกิจ และสงครามครูเสดก็ได้ดำเนินการสู้รบไปตามแบบแผนนี้ แม้ว่าจะถูกริเริ่มโดยพระสันตะปาปา และกลุ่มพระติดอาวุธก็ตาม

หมวดหมู่:ประวัติศาสตร์ยุโรป
หมวดหมู่:ประวัติศาสตร์ศาสนาคริสต์
ลายใบอะแคนทัส

[thumb|180px|ลายแกะสลักใบ[อะแคนทัส (พันธุ์ไม้)|อะแคนทัสแบบนอร์ดิก]]
[thumb|180px|ลายอะแคนทัสออกแบบโดย[วิลเลียม มอร์ริส]]

**ลายใบอะแคนทัส** () เป็นลวดลายการตกแต่งทางศิลปะที่เป็นมักจะเห็นกันเสมอที่เป็นการตกแต่งด้วยใบไม้ ในงานสถาปัตยกรรมจะเป็นประติมากรรมที่แกะหินหรือไม้ออกมาเป็นใบไม้ตามลักษณะของใบอะแคนทัสจากบริเวณเมดิเตอร์เรเนียนที่มีลักษณะคล้ายใบทิสเซิล, ต้นฝิ่น หรือพาร์สลีย์

ลายอะแคนทัสเป็นลายที่พบเสมอในการแกะหัวเสาแบบคอรินเทียนและแบบผสม (Composite order) และใช้ในการตกแต่งเป็นบัวนูน (frieze) รอบตอนบนของสิ่งก่อสร้างเป็นต้น กรีกโบราณเป็นชนกลุ่มแรกที่ใช้ลายใบอะแคนทัสในการตกแต่งและมาวิวัฒนาการให้วิจิตรขึ้นโดยการม้วนปลายใบโดยโรมัน ลายนี้ก็ยังคงนิยมใช้กันต่อมาถึงสมัยไบแซนไทน์, โรมาเนสก์ และกอทิก และมาจนกระทั่งถึงทุกวันนี้

ลายอะแคนทัสใช้ในการตกแต่งทั้งภายในและภายนอกอาคาร ภายในอาคารก็ใช้ตกแต่งเป็นบัวประกบ (crown molding) ที่ใช้ในตกแต่งส่วนบนเช่นตอนบนของหัวเสาอิงหรือตอนบนของตู้ นอกจากนั้นก็ยังใช้ในงานศิลปะของยุคกลางและสมัยฟื้นฟูศิลปวิทยาโดยเฉพาะในงานประติมากรรม งานแกะสลักไม้ และงานบัวนูน

ความสัมพันธ์ระหว่างใบอะแคนทัสที่เป็นเครื่องตกแต่งกับใบอะแคนทัสที่เป็นพันธุ์ไม้เป็นเรื่องที่โต้แย้งกันมานาน นักประวัติศาสตร์ศิลปะอาโลอิส รีเกิล (Alois Riegl) โต้ไว้ในหนังสือ "Stilfragen" ว่าอะแคนทัสที่เป็นเครื่องตกแต่งที่วิวัฒนาการมาจากลายใบปาล์ม (palmette) และมาละม้ายใบอะแคนทัส (Acanthus spinosus) เอาทีหลัง

## อ้างอิง

## แหล่งข้อมูลอื่น

หมวดหมู่:ลวดลายตกแต่ง
บริเวณเมดิเตอร์เรเนียน

[thumb|300px|บริเวณเมดิเตอร์เรเนียนที่ปลูก[มะกอกได้]]
300px|thumb|300px|แผนที่การเมืองของบริเวณเมดิเตอร์เรเนียน
**บริเวณเมดิเตอร์เรเนียน** () ประกอบด้วยดินแดนรอบทะเลเมดิเตอร์เรเนียน ในความหมายทางชีวภูมิศาสตร์ (biogeography) “บริเวณเมดิเตอร์เรเนียน” หมายถึงบริเวณที่มีภูมิอากาศแบบภูมิอากาศแบบเมดิเตอร์เรเนียนที่อุ่น, มีฝนตกระหว่างฤดูหนาว, แห้งระหว่างหน้าร้อนที่เหมาะแก่พืชพันธุ์เมดิเตอร์เรเนียน กฎที่ว่ากันง่าย ๆ คือเป็นบริเวณ “โลกเก่า” (Old World) ที่ปลูกมะกอกได้

## ภูมิศาสตร์
บริเวณเมดิเตอร์เรเนียนครอบคลุมอาณาบริเวณสามทวีปคือ ยุโรป, เอเชีย และ แอฟริกา

ยุโรปอยู่ทางตอนเหนือที่รวมทั้งคาบสมุทรใหญ่สามคาบที่รวมทั้งคาบสมุทรไอบีเรีย, คาบสมุทรอิตาลี และ คาบสมุทรบอลข่าน โดยมีแนวเทือกเขาเป็นที่กั้นเขตแดนทางตอนเหนือที่รวมทั้งเทือกเขาพิเรนีสที่แยกสเปนจากฝรั่งเศส, เทือกเขาแอลป์ที่แยกอิตาลีจากยุโรปกลาง, เทือกเขาไดนาริคแอลป์ตามแนวตะวันออกของทะเลเอเดรียติก และเทือกเขาบอลข่าน กับ เทือกเขาราดาพี (Rhodope Mountains) ของคาบสมุทรบอลข่านที่แยกทะเลเมดิเตอร์เรเนียนจากบริเวณแบบภาคพื้นทวีปของยุโรปกลางและยุโรปตะวันตก

บริเวณเมดิเตอร์เรเนียนกว้างออกไปถึงทางตะวันตกของทวีปเอเชียที่ครอบคลุมด้านตะวันตกและด้านใต้ของอานาโตเลียยกเว้นบริเวณที่มีภูมิอากาศแบบภาคพื้นทวีปของตอนกลางอานาโตเลีย และรวมทั้งบริเวณที่มีภูมิอากาศแบบเมดิเตอร์เรเนียนของบริเวณลว้านทางตะวันออกสุดของทะเลเมดิเตอร์เรเนียนที่แยกทางด้านตะวันออกและใต้โดยทะเลทรายซีเรีย และ ทะเลทรายเนเกฟ

ทางตอนเหนือของบริเวณมาเกรบ (Maghreb) ของทางตะวันตกเฉียงเหนือของทวีปแอฟริกามีภูมิอากาศแบบเมดิเตอร์เรเนียนที่แยกจากส่วนอื่นของทวีปโดยทะเลทรายซาฮาราที่แล่นตลอดแนวทางตอนเหนือของทวีปโดยเทือกเขาแอตลาส ทางฝั่งตะวันออกของทะเลเมดิเตอร์เรเนียนทะเลทรายซาฮารายืดออกทางฝั่งทะเลตอนใต้ของทะเลเมดิเตอร์เรเนียน ยกเว้นทางตอนเหนือของคาบสมุทรเซอเรเนเอคา (Cyrenaica)ในลิเบียที่มีภูมิอากาศแบบเมดิเตอร์เรเนียนแบบแห้ง

## อ้างอิง

## ดูเพิ่ม
* ทะเลเมดิเตอร์เรเนียน 

## แหล่งข้อมูลอื่น
* Mediterranean Basin biodiversity hotspot (Conservation International)
* Wiki-Recipe.org Mediterranean recipes 

หมวดหมู่:ภูมิศาสตร์ยุโรป
หมวดหมู่:ภูมิศาสตร์เอเชีย
หมวดหมู่:ภูมิศาสตร์แอฟริกา
หมวดหมู่:ทะเลในบริเวณเมดิเตอร์เรเนียน
เอเชียนดั๊บฟาวน์เดชัน

**เอเชียนดั๊บฟาวน์เดชั่น** (Asian Dub Foundation) เป็นวงดนตรีอีเลกโทรนิกแดนซ์จาก ลอนดอน ประเทศอังกฤษ เริ่มตั้งวงมาตั้งแต่ปี  1993 จะรวมเพลงแนวอื่นอย่าง ดนตรี แร็กกา, เบรกบีต, ดรัมแอนด์เบส, แดนซ์ฮอลล์, เร็กเก และ พังก์ร็อก

## ผลงาน

### อัลบั้ม
* Facts and Fictions (1995) 
* R.A.F.I. (1997) (original only released in France) 
* Rafi's Revenge (1998) UK #20 
* Conscious Party (1998) (original only released in France) 
* Community Music (2000) UK #20 
* Frontline 1993-1997: rarities and remixes (2001) 
* Enemy of the Enemy (2003) UK #81 
* Live: Keep Bangin' on the Walls (CD) (2003) 
* Tank (2005) 
* Time Freeze 1995/2007: The Best Of (CD) (2007) 
* Punkara (CD) (2008) 

### ซิงเกิล
* 1997 "Naxalite" UK #112 
* 1998 "Free Satpal Ram" UK #56 
* 1998 "Buzzin'" UK #31 
* 1998 "Black White" UK #52 
* 2000 "Real Great Britain" UK #41 
* 2000 "New Way, New Life" UK #49 
* 2003 "Fortress Europe" UK #57 
* 2003 "1000 Mirrors" (feat. Sinéad O'Connor) UK #81

## อ้างอิง

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2536
ศูนย์ควบคุมและป้องกันโรคแห่งยุโรป

thumb|สัญลักษณ์ของศูนย์ควบคุมและป้องกันโรคแห่งสหภาพยุโรป (ECDC)
**ศูนย์ควบคุมและป้องกันโรคแห่งสหภาพยุโรป** () เป็นหน่วยงานอิสระของสหภาพยุโรป มีหน้าที่รับผิดชอบด้านการป้องกันโรคติดเชื้อในยุโรป ศูนย์ดังกล่าวก่อตั้งเมื่อเดือนมีนาคม ค.ศ. 2005 (พ.ศ. 2548) โดยมีสำนักงานอยู่ที่กรุงสต็อกโฮล์ม ประเทศสวีเดน ในปัจจุบัน ECDC ได้เริ่มดำเนินงานด้านวิทยาศาสตร์อย่างก้าวหน้ามากขึ้นตั้งแต่ ค.ศ. 2007 (พ.ศ. 2550) โดย ECDC มีผู้เชี่ยวชาญครอบคลุมด้านโรคติดเชื้อทั้ง 49 ชนิดที่พบในสหภาพยุโรป

## แหล่งข้อมูลอื่น
* European Centre for Disease Prevention and Control เว็บไซต์ทางการของศูนย์ควบคุมและป้องกันโรคแห่งสหภาพยุโรป
* Eurosurveillance
* European programme for intervention epidemiology training - EPIET 
* ESCAIDE
* EpiNorth 
* EpiSouth
* EU Public Health

## อ้างอิง
* EU at a glance

หมวดหมู่:สหภาพยุโรป
หมวดหมู่:องค์การสาธารณสุข
เค็มนิทซ์

**เค็มนิทซ์** (, ; ระหว่าง ค.ศ. 1953–1990 ใช้ชื่อว่า **คาร์ล-มาคส์-ชตัท**, ) เป็นเมืองใหญ่อันดับสามในรัฐซัคเซิน รองจากไลพ์ซิชและเดรสเดิน

ชื่อเมืองตั้งตามแม่น้ำที่ไหลผ่านเมือง คำว่า *เค็มนิทซ์* เป็นภาษาซอร์เบีย (Sorbian) แปลว่า ลำธารที่เต็มไปด้วยก้อนหิน

## อ้างอิง

หมวดหมู่:เมืองในประเทศเยอรมนี
หมวดหมู่:เมืองในรัฐซัคเซิน
หมวดหมู่:เมืองหลวงทางวัฒนธรรมของยุโรป